wickkiey/tamil-wikipedia-markdown huggingface dataset:
# வியங்கோள் வினைமுற்று

தமிழ் இலக்கணத்தில், **வியங்கோள்** என்பது வியத்தை (அல்லது) ஏவுதலைக் குறிக்கும். வியம் என்பதற்கு ஏவல் அல்லது கட்டளை என பொருள் உண்டு.  

## வியங்கோள் பொருள்கள்
வியங்கோள் வினை, நான்கு பொருள்களில் பயன்படுத்தப்படுகிறது. அவை வாழ்தல், வைதல், வேண்டல், விதித்தல் ஆகியவையாகும். இவை இருதிணை ஐம்பால் மூவிடங்களுக்கும் உரியதாகப் பயன்படுத்தப்படுகிறது.  

- *வெல்க, வாழ்க* - வாழ்தல் பொருள்
- *வீழ்க, ஒழிக* - வைதல் பொருள்
- *வருக, உண்க* - விதித்தல் பொருள்
- *அருள்க, கருணைபுரிக* - வேண்டல் பொருள்

## வியங்கோள் வினைமுற்று விகுதிகள்
வியங்கோள் வினைமுற்று விகுதிகள் - க,இய,இயர் ஆகும்.  

எடுத்துக்காட்டு:  

- *வாழ்க, வாழிய, வாழியர்*
# சல்பினிக் அமிலம்



**சல்பினிக் அமிலங்கள்** *(Sulfinic acids)* என்பவை கந்தகத்தின் ஆக்சோ அமிலங்களாகும். இவற்றினுடைய பொதுக் கட்டமைப்பு **RSO(OH)** என்று அமைகிறது. கரிமக் கந்தகச் சேர்மமான இச்சேர்மத்தில் கந்தகம் பட்டைக்கூம்பு வடிவத்தில் உள்ளது.  

பெரும்பாலும் தொடர்புடைய சல்பினேட்டு உப்புகளை அமிலமாக்கல் முறையில் தளத்திலேயே இவை உற்பத்தி செய்யப்படுகின்றன. குறிப்பாக இவ்வுப்புகள் அமிலத்தைக் காட்டிலும் திடமானவையாகும். சல்போனைல் குளோரைடுகளை ஒடுக்குவதன் மூலம் இவ்வுப்புகள் தயாரிக்கப்படுகின்றன. கிரிக்கனார்டு வினைப்பொருளை கந்தக டை ஆக்சைடுடன் வினைபுரியச் செய்து தயாரிப்பது ஒரு மாற்று வழிமுறையாகும். உலோக ஆல்கைல்களுக்கு இடையில் கந்தக டை ஆக்சைடை செருகுவதன் மூலம் இடைநிலை உலோக சல்பினேட்டுகள் உருவாகின்றன. இவ்வினை உலோக கந்தக டை ஆக்சைடு அணைவுத்தொகுதி வழியாக நிகழ்கிறது. R ஐதரசனாக உள்ள பதிலீடு செய்யப்படாத சல்பினிக் அமிலம், சல்பாக்சிலிக் அமிலத்தின் உயராற்றல் மாற்றியன் ஆகும். இவையிரண்டுமே நிலைத்தன்மை அற்றவைகளாகும்.  

## உதாரணங்கள்

பீனைல் சல்பினிக் அமிலம் ஒரு எளிய நன்கு ஆராயப்பட்ட சல்பினிக் அமிலமாகும். வர்த்தக ரீதியாக முக்கியத்துவம் பெற்ற சல்பினிக் அமிலம் தயோயூரியா டை ஆக்சைடு ஆகும். தயோயூரியாவை ஐதரசன் பெராக்சைடுடன் சேர்த்து ஆக்சிசனேற்றம் செய்வதனால் தயோயூரியா டை ஆக்சைடு உருவாகிறது  
:(NH<sub>2</sub>)<sub>2</sub>CS + 2H<sub>2</sub>O<sub>2</sub> → (NH)(NH<sub>2</sub>)CSO<sub>2</sub>H + 2H<sub>2</sub>O  

:.  

ஐதராக்சிமெத்தில் சல்பினிக் அமிலம் என்ற சேர்மமும் வர்த்தக முக்கியத்துவம் மிக்க ஒரு சேர்மமாகும். வழக்கமாக அதனுடைய ரோங்கலைட்டு எனப்படும் சோடியம் உப்பிலிருந்து (HOCH2SO2Na) இது தயாரிக்கப்படுகிறது. இவ்வுப்பின் எதிர்மின் அயனியும் ஒடுக்கும் முகவராக முக்கியத்துவம் பெறுகிறது.  

## சல்பினைட்டு

சல்பினிக் அமிலத்தினுடைய இணை காரமாக கருதப்படுவது சல்பினைட்டு எதிர்மின் அயனியாகும். சிசுட்டின் டையாக்சிசனேசு நொதி சிசுட்டினை தொடர்புடைய சல்பினைட்டாக மாற்றுகிறது. இவ்வளர்சிதை மாற்ற வினையில் ஐபோட்டாயூரின் என்ற சல்பினிக் அமில வழிப்பொருள் உருவாகிறது.
# மா. சு. சம்பந்தன்

**மா. சு. சம்பந்தன்** அல்லது **தொடர்பன்** என அறியப்படும் **மாரம்பேடு சுப்பிரமணியன் சம்பந்தன்** (பிறப்பு: 25 மே 1923; காணாமல்போனது: 25 செப்டம்பர் 2011) ஒரு தமிழ்நாட்டு எழுத்தாளர், பதிப்பாசிரியர், இதழாசிரியர், பேச்சாளர், தனித்தமிழ்ப் பற்றாளர் மற்றும் பெரியாரியச் சிந்தனையாளர் ஆவார்.  

## பிறப்பும் கல்வியும்
தற்போதைய திருவள்ளூர் மாவட்டத்தில் உள்ள மாரம்பேடு எனும் ஊரில், சுப்பிரமணியன் என்பாருக்கு மகனாக 25 மே 1923 அன்று பிறந்தார் சம்பந்தன்.  

சென்னை முத்தியால்ப்பேட்டை மேல்நிலைப்பள்ளியில் பள்ளிக் கல்வியை பயின்றார். இளவயதில் பல நூல்களையும் இதழ்களையும் விரும்பிப் படித்துவந்த சம்பந்தனுக்கு, முத்தியால்பேட்டை பள்ளியில் தமிழாசிரியராக இருந்த புலவர் மா. இராசமாணிக்கனார், தமிழ்ப் பற்று ஊட்டி, கட்டுரைப் பயிற்சியளித்து எழுதத் தூண்டியுள்ளார். அதன் விளைவாக, வ. ராமசாமி ஆசிரியராக இருந்த ‘பாரத தேவி’ இதழில், "பண்டை நாகரிகமே வேண்டும்" என்கிற தலைப்பில் தன்னுடைய முதல் கட்டுரையை 1940-இல் எழுதினார் சம்பந்தன்.  

முத்தியால்பேட்டை பள்ளியில் மாணவர்கள், ஆசிரியர்களுடன் கோயம்புத்தூர், மேட்டூர் உள்ளிட்ட இடங்களுக்குச் சுற்றுலா சென்றுவந்த பின் எழுதிய அந்தக் கட்டுரை குறித்து, ‘மிகவும் அருமையான பல விடயங்களைக் கொடுத்திருக்கிறார் அந்த அன்பர்’ என *தமிழன்* இதழின் ஆசிரியர் கோ.த.சண்முகசுந்தரம் பாராட்டினார். ‘பி.ஏ. பட்டம் கிடைத்திருந்தாலும் அவ்வளவு மகிழ்ச்சி ஏற்பட்டிருக்குமோ என்னவோ! இந்தப் புகழுரை பெரும் பட்டமாகவே தோன்றியது அப்போது!’ என சம்பந்தன் பின்னாளில் குறிப்பிட்டார் .  

இதன்பின் பச்சையப்பன் கல்லூரியில் இரண்டாம் இடைநிலை வகுப்பு பயின்றார். 1942ஆம் ஆண்டில் சென்னை சிந்தாதிரிப்பேட்டை பகுதியில் சி.பா.ஆதித்தனார் தொடங்கிய *தமிழன்* இதழில், பாரதிதாசன் பற்றிய கட்டுரையை எழுதினார். . மேலும் அவ்விதழில் "பெரியோர் வாழ்க்கை" என்ற பகுதியில் கோ. துரைசாமி (G. D. Naidu) பற்றி சம்பந்தன் எழுதிய கட்டுரை (30 சனவரி 1944), எழுத்து மீதான ஈடுபாட்டை அவரிடம் தீவிரப்படுத்தியதாகக் கருதப்படுகிறது.  
|-  
|1980  
|*அச்சும் பதிப்பும்*  
|மணிவாசகர் பதிப்பகம்  
|-  
|1981  
|*எழுத்தும் அச்சும்*  
|-  
|1989  
|*தமிழ் இதழியல் வரலாறு*  
|-  
| |1990  
|*தமிழ் இதழியல் களஞ்சியம்*  
|-  
|*தமிழ் இதழியல் சுவடுகள்*  
|தமிழ்க் குடிஅரசுப் பதிப்பகம்  
|-  
|1998  
|*தொடர்பன் கட்டுரைகள்*  
|கட்டுரைத் தொகுப்பு  
|}  

## அரசியல்
திராவிட முன்னேற்றக் கழகத்தின் பொதுச்செயலாளரும் தமிழ்நாட்டின் பின்னாளைய முதலமைச்சருமான "பேரறிஞர்" கா. ந. அண்ணாதுரை கேட்டுக் கொண்டதற்கு இணங்க, 1959 சென்னை மாநகராட்சித் தேர்தலில் கச்சாலீஸ்வரர் வட்டத்தில் போட்டியிட்டு வென்றார் சம்பந்தன்.  

### விருதுகள்
| 1966 | தமிழக அரசின் பரிசு | முதல்வர் மு. பக்தவத்சலம்,
மதராசு மாநில அரசு | **அச்சுக்கலை** |
| --- | --- | --- | --- |
| 1982 | முதல்வர் ம. கோ. இராமச்சந்திரன்,
தமிழ்நாட்டு அரசு | **அச்சும் பதிப்பும்** |  |
| 1986 | தமிழக அரசின் பரிசு | **தமிழ் இதழியல் வரலாறு** |  |
| 1997 | திரு.வி.க.விருது | தமிழ் வளர்ச்சித் துறை,
தமிழ்நாட்டு அரசு |  |
| 2003 | சி.பா. ஆதித்தனார் மூத்த தமிழறிஞர் விருது | நீதியர் கி. கோவிந்தராசன் | செப்டம்பர் 27 அன்று வழங்கப்பட்டது
(பொன்னாடை ; **₹**. 1,00,000; விருதிற்கான வெள்ளிப்பட்டயம் ) |
| 2003 ? | பாவேந்தர் விருது | தலைநகரத் தமிழ்ச்சங்கம் |  |
| 2003 ? | இலக்கியமாமணி | } |  |
# புஷ்பா லீலா அல்பான்


**புஷ்பா லீலா ஆல்பன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பத்மநாபபுரம் தொகுதியில் இருந்து, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் திராவிட முன்னேற்ற கழகம் கட்சியைச் சேர்ந்தவர் ஆவார்.
# ஜி. ஜான் ஜோசப்

**ஜி. ஜான் ஜோசப்** ஓர் இந்திய அரசியல்வாதி ஆவார். இவர் முன்னாள் சட்ட மன்ற உறுப்பினர் ஆவார். 2006 தேர்தலில் கன்னியாகுமரி மாவட்டம் விளவங்கோடு சட்டமன்றத் தொகுதியிலிருந்து இருந்து இந்திய கம்யூனிஸ்ட் கட்சி யின் (மார்க்சிஸ்ட்) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.  

### சட்டமன்றத் தேர்தலில் பெற்ற வெற்றி
| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2006 | விளவங்கோடு | இந்தியப் பொதுவுடமைக் கட்சி | 64,532 | 54% |
# இந்தியாவில் முத்தலாக்

**முத்தலாக்** (*Triple Talaq*) என்பது இந்திய, இஸ்லாமிய ஆண் தனது மனைவியை விவாகரத்து செய்வதற்கான வழிமுறை ஆகும். மூன்று முறை *தலாக்* எனும் சொல்லை மனைவியிடம் தெரிவித்து விவாகரத்து பெற்றுக் கொள்ளலாம். இது சர்ச்சைக்குரிய விசயமாகவும், பேசு பொருளாகவும் இந்தியாவில் உள்ளது. இதன் மூலம் பாலினச் சமத்துவம் பாதிக்கப்படுகிறது எனவும், நீதி மறுக்கப்படுகிறது எனவும், மனித உரிமை மீறல் எனவும் கருத்துகள் உள்ளன. இந்திய நடுவண் அரசும், உச்ச நீதி மன்றமும் இது தொடர்பாக கருத்துகளைக் கொண்டுள்ளன. இதன் காரணமாகவே பொது உரிமையியல் சட்டம் கொண்டுவர முயற்சிக்கப்படுகிறது.  

## வழிமுறை
முத்தலாக் என்பது இந்திய இஸ்லாமிய சமூகத்தில் பொதுவாகக் கடைபிடிக்கப்படும் விவாகரத்திற்கான வழிமுறையாகும். இதன்படி ஓர் இஸ்லாமிய ஆண் தனது மனைவியிடம் *தலாக்* (விவாகரத்து என்பதற்கான அரபிச் சொல்) எனும் அரேபிய வார்த்தையை மூன்று முறை தெரிவிப்பதின் மூலம் சட்டபூர்வமாக விவாகரத்து பெற்றவராகிவிடுவார். இவ்வழிமுறை 1400 ஆண்டுகளாகத் தொடர்ந்து வருவதாக அகில இந்திய முஸ்லிம் தனிநபர் சட்ட வாரியம் இந்திய உச்ச நீதிமன்றத்திடம் தெரிவித்தது. *தலாக்* என்பதை உச்சரிப்பின் மூலமோ, எழுத்தின் மூலமாகவோ சமீப காலங்களில் தொலைபேசி, குறுஞ்செய்தி, மின்னஞ்சல் அல்லது சமூக வலைத்தளம் மூலமாகவோ தெரிவிப்பதன் மூலம் விவாகரத்து செய்யப்படுகிறது. இதில் இஸ்லாமிய ஆண் தனது மனைவியை விவாகரத்துச் செய்வதற்கான காரணத்தைத் தெரிவிப்பது அவசியமல்ல. இவ்வாறு தெரிவிக்கும் போது ஒவ்வொரு *தலாக்* சொல்வதற்க்கு இடையே மனைவியின் மாதவிடாய் நிகழ்ந்திருக்க வேண்டும். ஆனால் பெரும்பாலும் ஒரே சமயத்திலேயே மூன்று முறை *தலாக்* எனச் சொல்லி விவாகரத்து செய்யும் வழக்கமே வழக்கத்தில் உள்ளது. மூன்று முறை தலாக் சொல்லி முடித்த பின்னர், அவ்விவாகரத்தை திரும்பப் பெறவோ அல்லது செல்லாததாக்கவோ முடியாது. இவ்விவாகரத்திற்கு பின்னரும் மனைவி தன்னை விவாகரத்து செய்த கணவருடன் இணைந்து வாழ விரும்பினால், பெண் * நிக்காஹ் ஹலாலா* என்ற முறைப்படி வேறு ஒருவரை மணந்து உடலுறவு கொண்ட பின்னர் அவரிடமிருந்தும் விவாகரத்துப் பெற்ற பின்னரே முதலாமவருடன் இணைந்து வாழ இயலும்.  

## எதிர்ப்பு
முத்தலாக் முறைக்கு எதிராக இஸ்லாமியப் பெண்கள் இந்திய உச்ச நீதி மன்றத்தில் வழக்குப் பதிவு செய்துள்ளனர். மேலும் முத்தலாக் முறை இந்திய அரசியல் சாசனப் பிரிவு 14 -ற்கு முரணாக இருப்பதாகவும் தெரிவித்துள்ளனர். *முத்தலாக்* மற்றும் *நிக்காஹ் ஹலாலா* கொடுமைகளுக்கு எதிராக இந்திய உச்ச நீதிமன்றம் தமக்குச் சாதகமான தீர்ப்பை அளிக்க வேண்டும் என இஸ்லாமியப் பெண்கள் வாரணாசி ஹனுமன் கோயிலில் பிரார்த்தனை செய்தனர்.  

## தீர்ப்பு
இந்திய உச்ச நீதிமன்றத்தின் மூன்று நீதிபதிகள் கொண்ட அமர்வில், முத்தலாக் முறை இந்திய அரசியலமைப்பு சட்டத்திற்கு எதிரானது என ஆகத்து 2017இல் தீர்ப்பு வழங்கியது.  

## முத்தலாக் ஒழிப்பு சட்டம்
இந்திய நாடாளுமன்றத்தின் இரு அவைகளிலும், 2019 முஸ்லிம் பெண்கள் திருமண உரிமைகள் பாதுகாப்பு மசோதாவை பெரும்பான்மையான வாக்குகளால் ஏற்றுக் கொள்ளப்பட்டது. இதற்கு குடியரசு தலைவர் ஒப்புதல் கிடைத்து சட்டமாக இயற்றப்பட்டது.  

## இதனையும் காண்க
- குலா
- இஸ்லாத்தில் பெண்கள்
# இசக்கி சுப்பையா


**இ. சுப்பையா** (E. Subaya) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் அம்பாசமுத்திரத்தைச் சேர்ந்தவர். 2011, 2021 தமிழ்நாடு சட்டப் பேரவைத் தேர்தல்களில் அம்பாசமுத்திரம் தொகுதியிலிருந்து இரண்டு முறை தேர்ந்தெடுக்கப்பட்டு தமிழ்நாடு சட்டமன்ற உறுப்பினரானார். இவர் அண்ணா திராவிட முன்னேற்ற கழகத்தின் சார்பாக தேர்ந்தெடுக்கப்பட்டார்.  

முதலமைச்சர் ஜெயலலிதாவால் சட்ட, நீதிமன்ற மற்றும் சிறைச்சாலை அமைச்சராக 2011ஆம் ஆண்டு மே மாதத்தில் நியமிக்கப்பட்டார். பின்னர் இதே ஆண்டின் சூலை மாதத்தில் பதவி நீக்கம் செய்யப்பட்டார்.
# பி. ஆர். எஸ். வெங்கடேசன்

**பி. ஆர். எஸ். வெங்கடேசன்** ஒரு இந்திய அரசியல்வாதி. இவர் இந்திய நாடாளுமன்றத்தில் தமிழ்நாட்டைச் சேர்ந்த முன்னாள் நாடாளுமன்ற உறுப்பினர். இவர் மக்களவை தேர்தலில் கடலூர் மக்களவைத் தொகுதியில் இந்திய தேசிய காங்கிரசு கட்சியின் சார்பாக தமிழ்நாட்டில் இந்திய நாடாளுமன்றத் தேர்தல், 1984 , மற்றும் 1989 களில் போட்டியிட்டு வெற்றிபெற்றவர். மற்றும் தமிழ் மாநில காங்கிரசு மூப்பனார்) கட்சி சார்பாக தமிழ்நாட்டில் இந்திய நாடாளுமன்றத் தேர்தல், 1996ல் வேட்பாளராக போட்டியிட்டார்.  

இவர் மேலும் தமிழக சட்ட மன்ற உறுப்பினர் (இந்தியா) ஆகவும் பணியாற்றியுள்ளார்.  இவர் தமிழ்நாடு சட்டமன்றம் தேர்தலில் இந்திய தேசிய காங்கிரசு கட்சியின் சார்பாக கடலூர் மக்களவைத் தொகுதி<nowiki/>யில் தமிழ்நாடு சட்டமன்றத் தேர்தல், 1991 ல் போட்டியிட்டு வெற்றிபெற்றார்.
# தாண்டவராய முதலியார்

**தாண்டவராயர்** சென்னையை அடுத்துள்ள வில்லிப்பாக்கத்தில் பிறந்தவர். தமிழ் ஆர்வம் கொண்ட இவர் நீதிபதியாகவும் பணிபுரிந்துள்ளார்.  

## கல்வியும் பணிகளும்
உழலூர் வேலப்ப தேசிகர், வரதப்ப முதலியார், வடுகநாதத் தம்பிரான் முதலியோரிடத்துத் தமிழ் பயின்றுள்ளார். ஆங்கிலம், தெலுங்கு, கன்னடம், இந்துஸ்தானி, மராத்தி, சமஸ்கிருதம் முதலான மொழிகளைக் கற்றவர். மகாவித்துவான் இராமநுச கவிராயர், சரவணப் பெருமாளையர் ஆகியோரிடத்துத் தமிழ் இலக்கணங்களைக் கற்று வாதிட்டார். சென்னைக் கல்விச் சங்கத்தின் தலைமைத் தமிழ்ப் புலவராக இருந்துள்ளார். 1843-இல் செங்கல்பட்டு நீதிமன்றத்தில் நீதிபதியாகப் பணியாற்றியுள்ளார்.  

## இயற்றிய நூல்கள்
- இலக்கண வினா விடை
- கதாமஞ்சரி
- திருத்தணிகைமாலை
- திருப்போரூர்ப் பதிகம்
- பஞ்சதந்திர கதை (மொழிபெயர்ப்பு)

## பதிப்பித்த நூல்கள்
வீரமாமுனிவர் இயற்றிய சதுரகராதியின் முதல் மூன்று பகுதிகளை, 1824-ஆம் ஆண்டு அச்சிட்டு வெளியிட்டார். இலக்கணப் பஞ்சகம் (நன்னூல் மூலம், அகப்பொருள் மூலம், புறப்பொருள் வெண்பாமாலை) நூலை 1835-இல் பதிப்பித்தார். சூடாமணி நிகண்டின் முதல் பத்துப் பகுதிகளை அச்சிட்டார். சேந்தன் திவாகரத்தின் முதல் எட்டுப் பகுதிகளை அச்சிட்டு வெளியிட்டார்.  

## மறைவு
தாண்டவராய முதலியார் 1850 ஆம் ஆண்டு இறந்தார்.  

1. 
1. இராமசாமிப் புலவர், 'தமிழ்ப் புலவர்கள் வரிசை' தாண்டவராய முதலியார்.
# திருமண ஒப்பந்தம்

**திருமண ஒப்பந்தம்** (*Marriage Treaty*) அல்லது **ஆங்கிலேயே-போர்த்துக்கீசிய ஒப்பந்தம்** (*Anglo-Portuguese Treaty*) என்பது 1861ஆம் ஆண்டில் இங்கிலாந்து முடியாட்சிக்கும் , போர்த்துக்கலுக்கும் இடையே ஏற்பட்ட செயலுறவு உடன்பாடு ஆகும். இது போர்த்துகலின் நான்காம் ஜான் மன்னரின் மகள் காத்தரினுக்கும், இங்கிலாந்தின் இரண்டாம் சார்லசுக்கும் இடையே திருமணத்திற்கும் வழிகோலியது. இந்த உடன்படிக்கை ஆங்கிலேய போர்த்துக்கீசியர்களின் செயலுறவினை தங்கள் நாடுகளுக்கிடையே மரபுவழியாக புதுப்பித்துக் கொண்டு வந்தது.  

## பிரஸ்ஸல்சின் உடன்படிக்கை
இங்கிலாந்து, ஸ்காட்லாந்து மற்றும் அயர்லாந்தின் அரசதிகாரம் சார்லசிற்கு மீண்டும் அளிக்கப்பட்டதை அடுத்து, சார்லசின் மனைவியாக தம்மவரில் ஒருவரை ஆக்க போர்த்துகலும், எசுப்பானியாவும் போட்டியிட்டன. பிரசல்சின் உடன்படிக்கை மூலம் சார்லஸ் முன்னரே எசுப்பானியாவுடன் உடன்பாடு வைத்திருந்த போதிலும் மாட்ரிட் உடனான அவரது உறவுகள் கடும் சிரமத்திற்காளானது. ஆங்கிலேயக் குடியரசு, குறிப்பாக ஜமேக்காவில் இருந்து கைப்பற்றிய உடைமைகளை திருப்பித்தர வேண்டி எசுப்பானியா வற்புறுத்தியது. சார்லசு இதற்கு உடன்படும் நிலையில் இருந்தார்.  

செல்வாக்குள்ள ஆங்கிலேயே அதிகாரி எட்வர்டு ஹைட் மற்றும் அவரது அயர்லாந்து ஆதரவாளரான ஆமோண்டி ஆகியோரின் வலுவான ஆதரவை போர்த்துக்கீசியர்கள் பெற்றனர். அதே போல காத்தரினின் சீதனமான பணமும், பம்பாய் மற்றும் டாங்கீர் குடியேற்றப் பகுதிகளும் சேர்த்துக் கொண்டது. காலப்போக்கில் இவைகள் யாவும் பொறுப்புகளாக கருதப்பட்டது. சார்லசு, மும்பாயை பிரித்தானிய கிழக்கிந்திய கம்பனியிடம் விற்றார். 1684ஆம் ஆண்டுக்குள் மூரிஷ் படைகள் வெளியேறும் வரை டாங்கீர் பராமாரிக்கப்பட்டது. ஆனால் மூரிஷ் படைகள் சுற்றியிருந்தும் தொடர்ந்து அழுத்தத்திற்குள்ளானது. மேலும் இது இங்கிலாந்தின் அரசியல் சர்ச்சை ஏற்பட மூலகாரணமாயிருந்தது. விக்ஸ் கருத்தின்படி அதிக அயர்லாந்து கத்தோலிக்கர்களாக இருந்த காவல்படையினரை, பிரித்தானியாவுக்குள் கொண்டு வந்து முழுமையான மன்னராட்சியைத் திணிப்பதற்கு வடிவமைக்கப்பட்டது.  

இந்த உடன்படிக்கையின்படி, பிரடெரிக் சோம்பர்க்கின் தலைமையிலான பிரித்தானிய, அயர்லாந்துப் படைகள் எசுப்பானியாவுக்கு எதிராக நடந்து கொண்டிருந்த போர்த்துகலின் விடுதலைப்போரில் சேவை செய்ய அனுப்பப்பட்டது. 1668ல் போர்ச்சுக்கல் தனது சுதந்திரத்தை வெற்றிகரமாக காப்பாற்றியது.  

சார்லஸ் மற்றும் காத்தரினுக்கு குழந்தைபேறு இல்லாததனால் 1685ஆம் ஆண்டில் அரசு அதிகாரத்தை மன்னரின் சகோதரர் யோர்க் இளவரசர் யேம்சு பெற்றார்.
# அழகாபுரம் ஆர். மோகன் ராஜ்

அழகாபுரம் **ஆர். மோகன் ராஜ்** (*R. Mohan Raj*) ஒரு இந்திய அரசியல்வாதி ஆவார். இவர், சேலம் வடக்கு சட்டமன்றத் தொகுதியில் இருந்து 14 வது தமிழ்நாடு சட்டமன்றத்திற்குத் தேர்ந்தெடுக்கப்பட்ட உறுப்பினராக இருந்தார். இவர் தேசிய முற்போக்கு திராவிட கழகம் கட்சியை பிரதிநிதித்துவப்படுத்தினார்.  

இவரது தொகுதியில் 2016 தமிழ்நாடு சட்டமன்றத் தேர்தலில் ரா. ராஜேந்திரன் வெற்றி பெற்றார்.
# காதர் பாட்ஷா



**காதர் பாட்ஷா** (எஸ். வெள்ளைச்சாமி) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 1971 தேர்தலில் முதுகுளத்தூர் தொகுதியிலிருந்து சுயேட்சை வேட்பாளராகவும் 1971 தேர்தலில் திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார். 1989 தேர்தலில் மீண்டும் தேர்ந்தெடுக்கப்பட்டார்.
# கரூர் மாவட்ட மைய நூலகம்


**கரூர் மாவட்ட மைய நூலகம்** (*District Central Library*) தமிழ்நாட்டில் உள்ள கரூர் நகரில் அமைந்துள்ளது. கரூர் நகர பொதுமக்கள் மற்றும் மாணவர்கள் வசதிக்காக இங்கு பல்வேறு வசதிகள் ஏற்படுத்தப்பட்டுள்ளது.  

## தோற்றம்

திருச்சிராப்பள்ளி ஒருங்கிணைந்த மாவட்ட நூலக ஆணைக்குழுவின் கீழ் கிளை நூலகமாக 1955 ஆம் ஆண்டு ஏப்ரல் மாதம் இருபத்தியேழாம் நாள் தொடங்கப்பட்டது. கரூர் மாவட்ட மைய நூலகமாக 26.09.1997 முதல் தரம் உயர்த்தப்பட்டு செயல்பட்டு வருகிறது. தமிழ்நாடு அரசு பள்ளிக் கல்வித் துறை - பொது நூலக இயக்ககத்தின் கீழ் இயங்கும் 32 மாவட்ட மைய நூலகங்களில் இதுவும் ஒன்றாகும்.  

## செயல்படும் பிரிவுகள்
- பத்திரிக்கை மற்றும் பருவ இதழ்கள் பிரிவு
- நூல் வழங்கல் பிரிவு
- குழந்தைகள் பிரிவு
- இணைய சேவைப் பிரிவு
- குறிப்புதவிப் பிரிவு
- மின்-இதழ்கள் பிரிவு

## புத்தகங்கள்

- மொத்த நூல்கள் எண்ணிக்கை – 114562
- போட்டித்தேர்வு பாட நூல்கள் எண்ணிக்கை – 31500
- தினசரி நூல்கள் மொத்த பயன்பாடு சராசரி – 496
- ஆண்டு நூல்கள் மொத்த பயன்பாடு சராசரி - 178581

## சுவாரசியமான மற்றும் முக்கிய நிகழ்வுகள்
குழந்தைகள், மாணவர்கள், பொதுமக்கள் என எல்லா தரப்பையும் நூலகம் வந்து புத்தகங்கள் வாசிக்க வைக்க, கரூர் மாவட்ட மைய நூலக நிர்வாகம், பல நடைமுறைகளை செயல்படுத்தி எண்ணற்றவர்களை நூலகத்திற்குள் வரவழைத்துக் கொண்டிருக்கிறது.  
- மாணவர்களுக்காக நூலகம் செல்வோம் நாம்
- வாசிக்க.....சுவாசிக்க
- சிந்தனை முற்றம்
- சிறைவாசிகளுக்கான நற்சிந்தனையூட்டும் நிகழ்வு
- குடிமைப்பணித் தேர்வுக்கான வழிகாட்டுதல் நிகழ்வு
- மாதிரி நேர்முகத் தேர்வு

## நூலகக் கட்டடம்
கரூர் பிரம்மதீர்த்தம் சாலையில் மூன்று தளங்களுடன் செயல்பட்டுக் கொண்டுள்ளது. மின் தூக்கி, சுத்திகரிக்கப்பட்ட குடிநீர், தூய்மையான கழிவறை, இணையதள வசதி போன்றவை செய்யப்பட்ட்டுள்ளன.  

## நூலக வாசகர் வட்டம்
வாசகர்களால் நடத்தப்படும் நூலக வாசகர் வட்டம், மாவட்ட மைய நூலகத்துடன் இணைந்து பல்வேறு சமுதாயப் பணிகளை மேற்கொள்கிறது. சிந்தனை முற்றம் என்கின்ற நிகழ்வு ஒவ்வொரு மாதமும் மூன்றாம் ஞாயிற்றுக் கிழமைகளில் வாசகர் வட்டத்தால் நடத்தப்படுகின்ற நிகழ்வாகும். வாசகர் வட்டம் தனக்கென்று தனியே இணைய தளத்தையும் கொண்டுள்ளது. அனைத்து நிகழ்வுகளும் அவ்வப்பொழுது பதிவேற்றம் செய்யப்படுகிறது.  
## நூலகம் ஒரு பறவைப் பார்வை
- நூலகத்தின் பெயர் – மாவட்ட மைய நூலகம்
- நூலகரின் பெயர் - செ.செ.சிவக்குமார்
- நூலக முகவரி – 2,பிரம்மதீர்த்தம் சாலை, கரூர் – 639001.
- கிளை நூலகமாக ஆரம்பித்த நாள் – 27.04.1955
- மாவட்ட மைய நூலகமாக தரம் உயர்வு பெற்ற நாள் – 26.09.1997
- மொத்த உறுப்பினர்கள் எண்ணிக்கை – 20925
- மொத்த புரவலர்கள் எண்ணிக்கை – 122 (புரவலர்கள் – 60, பெரும் புரவலர்கள் – 52, கொடையாளர்கள் – 10)
- மொத்த நூல்கள் எண்ணிக்கை – 114562
- போட்டித்தேர்வு பாட நூல்கள் எண்ணிக்கை – 31500
- தினசரி வாசகர்களின் வருகை சராசரி – 486
- ஆண்டு வாசகர் வருகை சராசரி – 92875
- தினசரி நூல்கள் மொத்த பயன்பாடு சராசரி – 496
- ஆண்டு நூல்கள் மொத்த பயன்பாடு சராசரி - 178581'''
# வெ. பன்னீர்செல்வம்


**வெ. பன்னீர் செல்வம்** (பி. 1955)  என்பவர் இந்திய தமிழ் அரசியல்வாதி ஆவார். இவர் இந்திய நாடாளுமன்றத்தின் சேலம் மக்களவைத் தொகுதி உறுப்பினர் ஆவார். இவர்  2014 ஆம் ஆண்டு நடைபெற்ற  நாடாளுமன்றத் தேர்தலில் அதிமுக கட்சியின் சார்பில் மக்களவை உறுப்பினராகத்  தேர்ந்தெடுக்கப்பட்டார்.  

இவர் சேலத்தில் அ.இ.அ.தி.மு.க கட்சியின் துணை செயலாளர் ஆவார். இவர் 2006-2011 ஆம் ஆண்டு காலக்கட்டத்தில் சேலம் மாநகராட்சி மாமான்ற உறுப்பினராக இருந்தார்.
# பி. ஜி. ராஜேந்திரன்

**பி. ஜி. ராஜேந்திரன்** ஆலங்குளம் தொகுதியில் இருந்து சட்டமன்ற உறுப்பினராக உள்ளார். 2001 ஆம் ஆண்டு தேர்தலில் அதே ஆலங்குளம் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் இவர் தேர்ந்தெடுக்கப்பட்டார்.  

இவர் பி. ஜி. ஆர் என்று அழைக்கப்படுகிறார். இவர் திருநெல்வேலி மாவட்டத்தில் இருந்து தாயார்தோப்பு (சூரண்டை அருகில்) என்ற கிராமத்திலிருந்து வந்தவர். ஆலங்குளம் தொகுதியில் இருந்து இரண்டு தடவைகள் சட்டசபைக்கு போட்டியிட்டு இரண்டு முறையும் வெற்றி பெற்றார். முதல் தடவையாக 2001-ல் ஆலடி அருணாவைத் (முன்னாள் சட்ட அமைச்சர்) தோற்கடித்தார். இரண்டாவது முறையாக 2011-ல் பூங்கோதையை தோற்கடித்தார்.
# ஸ்ரீ ஸ்ரீ ரகூத்தம சுவாமிகள் மூல பிருந்தாவனம்



**சிரீ சிரீ ரகூத்தம சுவாமிகள் மூல பிருந்தாவனம்** (*Sri Sri Rahuttama SWamy Moola Brindavana*) விழுப்புரம் மாவட்டம் திருக்கோவிலூர் மணம்பூண்டியில் அமைந்துள்ளது. ரகூத்த சுவாமிகள் இந்தியாவில் பிறந்து, வாழ்ந்து, பின் சீவசமாதி அடைந்தவர். இவர் சிரீ மத்வாச்சார்யர் தோற்றுவித்த மடங்களில் ஒன்றான *சிரீ உத்திராதி மடத்தின்* 14ஆவது அதிபதியாக வாழ்ந்தவர்.  

## பிறப்பு
உத்திராதி மடத்தின் 13வது அதிபதியாக விளங்கியவர் சிரீ ரகுவர்ய தீர்த்தர் ஆவார். அவருக்கு பின் மடத்தை வழிநடத்த சிறந்த சீடன் இல்லாததை எண்ணி வருத்தப்பட்டு தன் மூத்த குருவான சிரீ மத்வாச்சார்யரை வேண்டினார். அதன் பலனாக குரு, ரகுவர்யர்யரின் கனவில் தோன்றி சில உத்தரவுகளை பிறப்பித்தார். அதன் படி சிரீ ரகுவர்யர்யர் செதராபாத் சமசுதானத்தில் உள்ள *சுவர்ணவாடி* என்ற சிற்றூருக்கு விசயம் செய்தார். தங்கள் ஊருக்கு வந்த மகானை குழந்தை பாக்கியம் இல்லாத அந்தண தம்பதியினரான சுப்ப பட்டர், கங்காபாய் சந்தித்து குழந்தை செல்வம் வேண்டினர். சிரீரகுவர்யர் அவர்களுக்கு குழந்தை வரம் அருள்வதாகவும் ஆனால் பிறக்கும் குழந்தையை மடத்திற்காக தன்னிடம் ஒப்படைத்துவிட வேண்டும் என்ற நிபந்தனையை விதித்தார். புத்திரப் பாக்கியத்திற்கு ஏங்கிய அவர்களும் உறுதியளித்தனர். வெகு விரைவிலேயே கங்காபாய் கருவுற்று, குழந்தை பிறக்கும் சமயம் வந்தது. மகானின் உத்தரவின் படி குழந்தை பிறந்தவுடன் தரையில் படாமல் தங்கத்தட்டில் ஏந்தி, மடத்திற்கு எடுத்து வந்து *இராமச்சந்திரன்* என பெயர் சூட்டப்பட்டு இறைவன் சிரீராமர் சிலைக்கு அபிசேகம் செய்த பால் குழந்தைக்கு கொடுக்கப்பட்டது.  

## சன்னியாசம் ஏற்றல்
இராமச்சந்திரனுக்கு ஏழு வயதில் உபநயனம் தரித்து, எட்டு வயதில் சன்னியாசம் வழங்கப்பட்டு *சிரீ ரகூத்தம தீர்த்தர்* என்ற பெயர் சூட்டப்பட்டது. சிறுவயதிலேயே வேதம், உபநிடதங்கள் எல்லாம் கற்றுத் தேர்ந்தார்.  

## உத்திராதி மடத்தின் அதிபதியாதல்
ரகூத்தம தீர்த்தரின் குரு, சிரீரகுவர்ய தீர்த்தர் இறைவனடி சேர்ந்ததும், மடத்தின் 14ஆவது அதிபதியானார். பல நூல்களை இயற்றினார்.  

## மணம்பூண்டியில் பிருந்தாவனம் அமைத்தல்
தன் பணிகளை முடித்ததாக கருதிய ரகூத்தம தீர்த்தர், இறுதியாக பஞ்ச கிருட்டிண தலங்களில் ஒன்றான திருக்கோவிலூர் நகரின் தென்பெண்ணை நதிக்கரையில் உள்ள மணம்பூண்டி என்ற இடத்தில் பிருந்தாவனம் அமைத்தார். கிபி 1595 வைகுண்ட ஏகாதசி அன்று சீவசமாதி அடைந்தார்.  

## பிருந்தாவனத்தின் சிறப்புகள்
தமிழகம், கருநாடகம் மற்றும் பிற மாநிலங்களில் இருந்து எண்ணற்றவர்கள் வந்து வணங்கி, சுவாமிகளின் ஆசியை பெற்று செல்கின்றனர். ஆண்டு தோறும் வைகுண்ட ஏகாதேசி சமயத்தில் நான்கு நாட்களுக்கு ஆராதனை விழா சிறப்பாக நடைபெறுகின்றது.  

தற்போது இந்த சிரீஉத்திராதி மடத்தின் 42ஆவது பீடாதீபதியாக சிரீ சத்யாத்ம தீர்த்த சுவாமிகள் இருந்து வருகிறார்.
# குளிச்சிக்கொல்லை (நாகப்பட்டினம்)

**குளிச்சிக்கொல்லை** என்பது **தமிழகத்தின்** கடலோர மாவட்டங்களில் ஒன்றான **நாகப்பட்டினம் மாவட்டம், கீழ்வேளூர் வட்டம், பட்டமங்களம் ஊராட்சியில்** அதன் **கிழக்குப்** பகுதியில் அமைந்துள்ளது**.** குழி என்பதற்குப் பள்ளம் என்பது பொருள், கொல்லை என்றால் நிலம் பள்ளமான நிலப்பகுதி என்பது பொருள்.  
## பிற பகுதிகள்
இந்த ஊரைச் சுற்றிலும் உள்ள இலுப்பச்சி, கம்பந்திடல், நெட்டைத்திடல், நரிமுட்டு, வையாரிமுட்டு போன்ற சுமார் 15 அடி உயரமுள்ள மணல் திடல்கள் உள்ளன.
# இரா. அருணாசலம்


**இரா. அருணாசலம்** (*R. Arunachalam*) என்பவர் இந்திய அரசியல்வாதியும் முன்னாள் தமிழ்நாடு சட்டப் பேரவை உறுப்பினரும் ஆவார். இவர் தமிழ்நாடு சட்டமன்றப் பேரவையில், அண்ணா திராவிட முன்னேற்றக் கழகத்தைச் சேர்ந்த வேட்பாளராக இருந்து நாமக்கல் தொகுதியில் உள்ள 1977, 1980. மற்றும் 1984 தேர்தலில் இவர் தேர்ந்தெடுக்கப்பட்டார்.
# எஸ். செம்மலை


**செ. செம்மலை** என்பவர் ஓர் தமிழக அரசியல்வாதி மற்றும் முன்னாள் அமைச்சராவார். இவர் சேலம் தொகுதியிலிருந்து தேர்ந்தெடுக்கப்பட்டு இந்தியாவின் நாடாளுமன்ற உறுப்பினராக இருந்தார். இவர் மீது "கொலை செய்ய முயற்சி" (ஐபிசி பிரிவு -307) மற்றும் "ஒரு பெண் தனது கணவன் அல்லது கணவனது  உறவினரால் கொடூரமாகக் கொடுமைப்படுத்துதல்" (ஐபிசி பிரிவு -498 ஏ) தொடர்பான ஒரு குற்றச்சாட்டு உள்ளது.  

இவர் முன்னர், தாரமங்கலம் தொகுதியில் 1980 ஆம் ஆண்டு நடைபெற்ற தமிழ்நாடு சட்டமன்ற தேர்தலில் சுயேட்சை வேட்பாளராகவும், 1984 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராகவும் போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார். இவர் ஓமலூர் தொகுதியில் இருந்து 2001 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராக தேர்ந்தெடுக்கப்பட்டு,  
2001 தமிழக அமைச்சரவையில் நல்வாழ்வுத்துறை அமைச்சராக பொறுப்பு வகித்தார்.2016இல் தற்காலிக சபாநாயகராக பணியற்றினார்.
# இரா. தமிழ்செல்வன்

::இதே பெயர் கொண்ட மகாராட்டிர சட்டமன்ற உறுப்பினரைப் பற்றி அறிய, இரா. தமிழ்ச்செல்வன் என்ற பக்கத்தைப் பார்க்கவும்.  
**இரா. தமிழ்செல்வன்** (*R. Thamizhselvan*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் பெரம்பலூர் மாவட்டத்தினைச் சார்ந்தவர். திருச்சிராப்பள்ளி பாரதிதாசன் பல்கலைக்கழகத்தில் இளங்கலைப் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த தமிழ்செல்வன், பெரம்பலூர் சட்டமன்றத் தொகுதியிலிருந்து அதிமுக சார்பில் 2011 மற்றும் 2016ஆகிய ஆண்டுகளில் நடைபெற்ற தமிழ்நாடு சட்டப் பேரவைத் தேர்வில் போட்டியிட்டு தமிழ்நாடு சட்டமன்ற உறுப்பினர் ஆனார்.
# து. கணேசன்

**து. கணேசன் ** (*D. Ganesan*) என்பவர் ஓர் இந்திய அரசியல்வாதியும் முன்னாள் தமிழ்நாட்டின் சட்டமன்ற உறுப்பினரும் ஆவார். தேனி மாவட்டம் குப்பிநாயக்கன்பட்டியினைச் சார்ந்த கணேசன் 1982-85 ஆம் ஆண்டில் மதுரை காமராசர் பல்கலைக்கழகத்தில் படித்து பட்டம் பெற்றார். 2001 ஆம் ஆண்டு மற்றும் 2006 ஆம் ஆண்டுகளில் நடைபெற்ற தேர்தல்களில் தேனி சட்டமன்றத் தொகுதியிலிருந்து அண்ணா திராவிட முன்னேற்ற கழக வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# எதிர் மின்னணு தாவல்



**அணு எலக்ட்ரான் மாற்றம்** (*Atomic electron transition*) என்பது ஓர் அணுவுக்குள் அல்லது ஒரு செயற்கை அணுவுக்குள் அணு எலக்ட்ரான் ஒரு குவைய நிலையிலிருந்து மற்றொரு குவைய நிலைக்கு மாற்றமடைதலை அணு எலக்ட்ரான் மாற்றம் என்கிறோம். இந்த மின்னன் பெயர்வு ஓர் ஆற்றல் நிலையிலிருந்து மற்றொரு ஆற்றல் நிலைக்கு ஒரு நுண் நொடிக்கும் குறைவான நேரத்தில் நிகழ்கிறது. அணு இயற்பியலில் இந்நிகழ்வு எலக்ட்ரான் மாற்றம், மின்னன் பெயர்வு, எலக்ட்ரான் தாவல், குவையக் குதிப்பு, குவையத் தப்பித்தல், குவையத் தாவல் என்று பல பெயர்களால் அறியப்படுகிறது.  

எலக்ட்ரான் நிலை மாற்றங்கள் ஒளியன்கள் என்று அழைக்கப்படும் குவைய அலகு வடிவில் மின்காந்த கதிர்வீச்சை உமிழ்கிறது அல்லது உறிஞ்சுகிறது. பாய்சானின் புள்ளிவிவரப்படி, மின்னன் பெயர்வு மிக வேகமாக நடைபெறுகிறது. மின்னன் பெயர்வு நடைபெறும் கால இடைவெளி மாறிலியானது இயற்கையான அழுத்தம் மற்றும் கதிர்நிரல்வரிகளுக்கு இடையேயான தொலைவைப் பொருத்து அமைகிறது. எலக்ட்ரான் குதிக்கும் நிலைகளுக்கு இடையிலான ஆற்றல் அதிகரிக்கும்போது உமிழப்படும் ஒளியனின் அலைநீளம் குறைவாக இருக்கும். இயேம்சு பிராங்கு மற்றும் குசுடாவ் லுட்விக் எர்ட்சு போன்றவர்கள் அணுக்கள் ஆற்றல் நிலைகளை அளவிடுகின்றன என்பதை சோதனை முறையில் நிரூபித்தார்கள்.  

1975 இல் முதன் முதலாக ஆன்சு டெமல்ட் என்பவர் மின்னன் பெயர்வு பற்றிய கருத்தினைக் கணித்தார். பின் 1986 ஆம் ஆண்டில் பாதரச அணுவில் இவ்வாய்வு மேற்கொள்ளப்பட்டது. ஆனால் மின்னணு பெயர்வு, புளோச்சின் செவ்வியல் சமன்பாடுகளுடன் ஒத்துப்போகவில்லை.
# மேட்டு மகாதானபுரம் பிடாரி பள்ளமுடிச்சம்மன் கோயில்



**மேட்டு மகாதானபுரம் பிடாரி பள்ளமுடிச்சம்மன் கோயில்** தமிழ்நாட்டில் கரூர் மாவட்டம், மேட்டு மகாதானபுரம் என்னும் ஊரில் அமைந்துள்ள ஓர் அம்மன் கோயிலாகும்.  

இக்கோயிலுள்ள பிடாரி அம்மன் எல்லைத் தெய்வமாக கருதப்படுகிறது. இக்கோயில் சுமார் 200 ஆண்டுகளுக்கு முன் இவ்வூர் மக்களால் கட்டப்பட்டதாக அறியப்படுகிறது.  

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.  

## கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.  

## பூசைகள்
இக்கோயிலில் ஒருகாலப் பூசை நடக்கின்றது.  

## வேறு பெயர்கள்
ஏழு ஊர்களின் மக்களைக் காக்கும் எல்லைத் தெய்வமாக இருப்பதால் 'ஏழூராள்' என்றும், பள்ளர் என்ற சமூகத்தினரால் பிடாரி சிலை கண்டெடுக்கப்பட்டதால் பள்ளம்படச்சி எனவும் அழைக்கப்படுகிறது.  

## விழாக்கள்
ஆடிமாதம் முதல் வெள்ளி கிழமையில் சிறப்பு வழிபாடு, பூசை நடைபெறுகிறது.  

மேட்டு மகாதானபுரத்திலுள்ள அங்காளம்மன் கோவில் திருவிழாவின் போது மேட்டு மகாதானபுரம் பிடாரி அம்மன் கோவிலில் இருந்து தாய் வீட்டு சீதனம் அழைத்துக் கொண்டு செல்லும் வழக்கம் உள்ளது.
# எம். மணிகண்டன்


**எம். மணிகண்டன்** (M. Manikandan) ஒரு இந்திய அரசியல்வாதியும், 15 ஆவது தமிழ்நாடு சட்டமன்ற உறுப்பினரும் ஆவார். இவர் இராமநாதபுரம் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார்.  

அப்போது, தமிழக முதல்வராக இருந்த ஜெயலலிதா 2016 ஆம் ஆண்டு மே மாதத்தில் இவரை தகவல் தொழில்நுட்பத்துறை அமைச்சராக நியமித்தார். இவருக்கு, இது தமிழ்நாடு அரசின் முதல் அமைச்சரவைப் பதவியாகும்.
# அக்காரினா


**அக்காரினா** (Acarina அல்லது Acari ) என்பவை கணுக்காலிகள் தொகுதியைச் சேர்ந்த, சிலந்தி வகுப்பில் வகைப்படுத்தப்பட்டுள்ள உயிரின வரிசை ஆகும். இவ்வரிசையில் உண்ணிகளும் (ticks) சிற்றுண்ணிகளும் (mites) வகைப்படுத்தப்பட்டுள்ளன. இவற்றுள் பல விலங்குகள், தாவரங்கள் போன்றவற்றல் ஒட்டுண்ணிகளாக வாழ்கின்றன. நாய் உண்ணியை இதற்கு உதாரணமாகச் சொல்லலாம் சிரங்கை யுண்டாக்கும் சிரங்குண்ணியும்,கால்நடைகளுக்குச் செந்நீர்க் காய்ச்சலை (Red Water Fever) உண்டாக்கும் கால்நடையுண்ணியும் இவற்றில் அடங்கும். இவற்றில் 500000 சிறப்பினங்களுக்கு மேற்பட்ட சிற்றுண்ணிகளும் உண்ணிகளும் உலகெங்கும் வாழ்வதாகக் கணக்கிடப்பட்டுள்ளது.  

## பொதுப்பண்புகள்
இவற்றின் உடல் நீளம் 0.5 மி.மீட்டரிலிருந்து 30 மி.மீ வரை வேறுபடுகிறது. இளரிகளிலும் நிறைவுயிரிகளிலும் பொதுவாக 4 இணைக்கால்கள் உள்ளன. சில அக்காரிகளின் உடல்மேல் மயிர்களும் நுண்முட்டைகளும் உள்ளன. உண்ணிகளும், சிற்றுண்ணிகளும் உலகெங்கும் பல வகையான வாழிடங்களில் பெரும் எண்ணிக்கையில் வாழ்கின்றன. எவரெஸ்ட்சிகரத்தில் 5000மீ உயரம் வரையிலும், பசுபிக் பெருங்கடலில் 5200 மீட்டர் ஆழம் வரையிலும் காணப்படுகின்றன.  
### அக்காரிகள் வாழ்க்கை முறை
அக்காரிகள் பொதுவாக 6 வளர்ச்சி நிலைகள் காணப்படுகின்றன.அவை  
- முட்டை
- பின் முட்டை
- இளவுயிரி
- இளரி
- பின் இளரி
- நிறைவுயிரி
# ஆ. பாலையா



**ஆ. பாலையா** (*A. Pauliah*)(பிறப்பு 31 திசம்பர் 1935) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். நாகர்கோயில் இசுகாட் கிறித்துவக் கல்லூரி மற்றும் இந்துக் கல்லூரியில் கல்வி பயின்றுள்ளார். இவர் 1971, இடைத்தேர்தல், 1989 மற்றும் 1991 தேர்தல்களில் குளச்சல் தொகுதியில் இருந்து இந்திய தேசிய காங்கிரஸ் கட்சியின் வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# என். கே. பழனிசாமி



**என். கே. பழனிசாமி** (4 ஏப்ரல் 1921-23 மார்ச் 2005)என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1971 ஆகிய ஆண்டுகளில் நடைபெற்ற சட்டமன்றத் தேர்தல்களில், பெருந்துறை தொகுதியில் இருந்து, இந்தியக் கம்யூனிஸ்ட் கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# அனிமோமீட்டர்


**அனிமோமீட்டர்** (*anemometer*) என்பது காற்றின் வேகத்தை அளவிடப் பயன்படும் கருவி ஆகும். கிரேக்க மொழியில் *anemos* என்பது காற்றைக் குறிக்கும் சொல் ஆகும். அனிமோமீட்டர் பற்றி முதன் முதலில் 1450 இல் லெயோன் பட்டிஸ்டா ஆல்பெர்ட்டி என்பவர் எடுத்துரைத்தார்.  

## அமைப்பு
இக்கருவியில் சுழலும் தண்டு ஒன்றுடன் அலுமினியக் கிண்ணங்கள் இணைக்கப்பட்டிருக்கும். காற்றின் வேகம் அதிகரிக்கும் போது கிண்ணங்கள் அதிவேகத்துடன் சுழலும்.  

## பயன்கள்
வானிலை ஆராய்ச்சியாளர்கள் புயல், சூறாவளி போன்றவற்றை கணிக்க உதவுகிறது. விமான நிலையங்களில் விமானம் தரையிரங்க இக்கருவி உதவுகிறது.
# போர் மன்னலிங்கேசுவர் கோயில்

** போர் மன்னலிங்கேசுவரர் திருக்கோயில்** திருவண்ணாமலை அடுத்த மங்கலம் கிராமத்தில் அமைந்துள்ளது.  

திருவண்ணாமலை - வந்தவாசி சாலையில் திருவண்ணாமலையில் இருந்து சுமார் 15 கி.மீ தொலைவில் அமைந்துள்ள மங்கலம் என்னும் கிராமத்தில் பேருந்து நிலையத்திற்கு அருகில் இந்தக் கோயில் அமைந்துள்ளது. கிராம தெய்வமாக உள்ள போர் மன்னலிங்கேசுவரர் மரத் தேரில் வடிவமைக்கப்பட்டிருக்கிறார். நான்கு சக்கரங்கள் கொண்ட அழகிய பீடம் அமைந்த தேரின் மீது நின்ற கோலத்தில் உள்ளார். தனது தலை மீது லிங்கத்தினைத் தாங்கியும் வலது கையில் கத்தியுடன், இடது கை சிம்மத்தின் வாலைப் பிடித்து அடக்குவது போன்றும் அமைக்கப்பட்டுள்ளார்.  

போர் மன்னலிங்கேசருக்கு அருகில் உள்ள காளியம்மனுக்குப் பூசைகள் முடிந்த பிறகே இவருக்குப் பூசை செய்யப்படுகிறது. மாசி மாதம் 5 நாட்கள் உற்சவம் நடைபெறுகிறது.
# அ. இராசேந்திரன்


**அ. இராசேந்திரன்** (*A. Rajendran*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996ஆம் ஆண்டுகளில் நடந்த சட்டமன்றத் தேர்தல்களில், போளூர் தொகுதியிலிருந்து, திராவிட முன்னேற்ற கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# வேகமானி


**வேகமானி** அல்லது **விரைவுமானி** (*speedometer*) என்பது வாகனம் ஒன்று பயணித்துக் கொண்டிருக்கும் வேகத்தை அளவிட அல்லது காட்சிப்படுத்தப் பயன்படும் கருவியாகும்.  

ஆரம்ப காலத்தில் உந்துப் பொறிகளில் பயன்படுத்தப்பட்ட விரைவுமானியை சார்ல்ஸ் பாபேஜ் கண்டுபிடித்தார்.  

velocimeter என அழைக்கப்பட்ட மின் விரைவுமானியை 1888 இல் குரோவாசியாவைச் சேர்ந்த யோசிப் பெலூசிச் என்பவர் கண்டுபிடித்தார்.
# கனடாவின் தட்பவெப்பநிலை

**கனடாவின் தட்பவெப்பநிலை** (Temperature in Canada) பூகோளத்தின் அடிப்படையில் வேறுபாடு நிறைந்தது.அது வடக்கில் பனிப்பகுதியிலிருந்து பூமத்திய ரேகைக்கு நான்கு மாறுபட்ட பருவங்கள் வரை வேறுபடுகின்றன. இந்த பகுதியில் வெப்பநிலை கோடையில் 35 டிகிரி செல்சியஸ் வரை அதிகரிக்கும். குளிர்காலத்தில் 25 டிகிரி செல்சியஸ் வரை குறைந்திருக்கும்.  

- கனடா ஒரு வெற்றிகரமான நாடாக திகழ இன்றியமையாத காரணங்களில் ஒன்று அந்நாட்டின் தட்பவெப்பநிலையும் சுற்றுச்சுழலுமேயாகும்.கனடாவின் இயற்கை வளங்களும் பருவ நிலைகளுமே அவற்றின் வெற்றிக்குக் காரணம்.
- பருவ நிலைகள் தான் ஒரு நிலத்தின் தோற்றத்தை ஆளுமைப்படுத்துகின்றன. ஒரு நாட்டின் வளர்ச்சியை கணக்கிட அதன் சுற்றுச்சுழலும் காலநிலைகளும் காரணிகளாகின்றன.
- கனடாவின் தட்பவெப்பநிலை அதன் பன்முகத்தன்மையால் வகைப்படுத்தப்படுகின்றன.
- வெப்பநிலை மழைப்பொழிவு வேறுபாடுகள் காலமாறுபாடுகளை பொறுத்தமைகிறது. வட அமெரிக்காவைத் தவிர பிற வட நகரங்கள் ஆண்டில் ஒருசில மாதங்கள் மட்டும் உறைந்திருக்கும். தெற்கு நகரங்கள் தெற்கு எல்லையிலிருந்து 300கி.மீ. தூரம் வரை பரவிக்கிடக்கின்றன.
- கனடாவின் இலையுதிர்காலம் வெப்பமான கோடைக்காலம் மந்தமான இலையுதிர்காலம் ஆகியவை பொதுவானவை.

கி.மு.யின் சில மலைப்பாதைகள் ஒரு சபார்க்டிக் அல்லது சபால்பைன் காலநிலையையும் கொண்டிருக்கின்றன, இது மிகவும்  

இங்குள்ள மலைப்பாதைகளை ஓட்டுநர்களுக்கு சிக்கலான நிலைமைகளை உருவாக்குகிறது, ஏனெனில் அருகிலுள்ள பகுதிகளான வான்கூவர் மற்றும் கம்லூப்ஸ் போன்ற இடங்களிலிருந்து வரும்போது ஓட்டுனர்கள் குளிர்வான நிலைமகளை அறிந்திருக்க மாட்டார்கள்.  

## வரைபடம்
கனடாவின் தட்பவெப்பநிலை பற்றிய வரைபடம்.
# ஈரோடு புத்தக திருவிழா



**ஈரோடு புத்தகத் திருவிழா** (*Erode Book Festival*) என்பது தமிழ்நாட்டின் ஈரோட்டில், ஒவ்வொரு ஆண்டும் ஏற்பாடு செய்யப்படும் புத்தகக் கண்காட்சியாகும். மக்கள் சிந்தனைப் பேரவை என்ற சமூக அமைப்பால் இத்திருவிழா ஏற்பாடு செய்யப்படுகிறது. தமிழ் நாட்டின் இரண்டாவது மிகப் பெரிய புத்தகத் திருவிழாவாக சென்னை புத்தகத் திருவிழாவிற்கு அடுத்து இடத்தைப் பெற்றுள்ளது.  

## கண்காட்சியின் உருமாற்றமே கலாச்சார விழா
ஈரோடு புத்தக திருவிழா 12 நாள் நிகழ்ச்சியாக நடைபெறுகிறது. பல்வேறு புத்தக வெளியீட்டாளர்கள், வெளியிட்ட புத்தகங்களை விற்பனைக்குக் காட்சிப்படுத்தப்படுவது மட்டுமல்லாது, சிறந்த பேச்சாளர்களின் மேடைச் சொற்பொழிவுகள், ஆராய்ச்சியாளர்களையும் புத்தக வெளியீட்டாளர்களையும் சிறப்பித்தல், பள்ளி மாணவர்களின் கலைநிகழ்ச்சிகள் எனப் பல்வேறு நிகழ்ச்சிகள் விழாவில் நடைபெறுகின்றன.  

## கண்காட்சி நடைபெறும்  இடம் மற்றும் காலம்
பொதுவாக ஒவ்வோர் ஆண்டும் சூலை மாதத்தின் கடைசி வாரம் முதல் ஆகத்து மாதத்தின் மூன்றாவது வாரம் ஆகியவற்றிற்கு இடையேயுள்ள எதாவது 12 நாட்களுக்கு இத்திருவிழா நடைபெறும். ஈரோடு, வ.உ.சி. (V.O.C.) பூங்கா அருகில் உள்ள நகராட்சி மைதானத்தில் வழக்கமாக நடைபெறுகிறது. 230 புத்தக வெளியீட்டாளர்கள் பங்கு கொண்டு கடைகளை அமைக்கின்றனர். புத்தகத் திருவிழா மூலம் சராசரியாக ஆறு கோடி ரூபாய் வருவாய் ஈட்டப்படுகிறது. கண்காட்சி காலை 11 மணி முதல் இரவு 9.30 மணி வரை திறந்திருக்கும். புத்தகத் திருவிழாவிற்கு அனுமதி இலவசம்.  

## பிரபலங்கள் பங்கேற்பு
கலாச்சார விழாவின் ஒரு பகுதியாக, பல்வேறு பிரபலங்கள் வெவ்வேறான தலைப்புகளில் பேச இங்கு அழைக்கப்படுகின்றனர். இந்தியாவின் முன்னாள் சனாதிபதியான டாக்டர்.ஏ.பி. ஜே. அப்துல் கலாம் இந்த விழாவில் பங்கேற்று இரண்டு முறை உரையாற்றியுள்ளார். நடிகர் சிவகுமார், இசையமைப்பாளர் இளையராஜா, புஷ்பவனம் குப்புசாமி,சுகி சிவம்,சாலமன் பாப்பையா,  போன்ற பிற பிரபலங்களும் இவ்விழாவில் அடிக்கடி பங்கேற்பவர்களாவர்.  

## ஜி. டி. நாயுடு விருது
2016 ஆம் ஆண்டில், புத்தக விழாவின் ஒரு பகுதியாக, அறிவியல் துறையில் இளம் ஆராய்ச்சியாளர்களை கௌரவிப்பதற்காக ஜி. டி. நாயுடு விருது உருவாக்கப்பட்டது. மேலும் இந்த விருதுக்கு இந்திய கண்டுபிடிப்பாளரும் பொறியியலாளருமான கோபால்சாமி துரைசாமி நாயுடுவின் பெயரிடப்பட்டுள்ளது. ஆராய்ச்சி செய்யும் இளைஞர்களை ஊக்குவிக்கும் விதமாக இவ்விருது வழங்கப்படுகிறது. விருதுடன் ஒரு லட்சம் ரொக்கப்பணமும் வழங்கப்படுகிறது.  

## ஈரோடு புத்தக திருவிழா -2017
ஈரோடு புத்தக கண்காட்சியின் 13 ஆவது பதிப்பு 2017 ஆகத்து மாதம் நான்காம் தேதி முதல் 2017 ஆகத்து 15 ஆம் தேதி வரை  12 நாட்களுக்கு வ.உ.சி. (V.O.C.) பூங்கா அருகே உள்ள நகராட்சி மைதானத்தில் நடைபெறத் திட்டமிடப்பட்டுள்ளது. .  

## குறிப்பு
- Varalaragivitta Varugai : Dr.APJ Abdul Kalam's presence at Erode Book Festival
# படுகைப்பாறை



நிலவியலில், **படுகைப்பாறை** அல்லது **அடிப்பாறை** (*Bedrock*) என்பது புவி அல்லது புவியொத்த கோள் ஒன்றின் மேற்பரப்பில் தளர்வான மென்மையான பொருளாகக் காணப்படும் ரிகோலித் என்ற மண்ணெடுப்பு அடுக்குப் பகுதிக்குக் கீழே அமைந்திருக்கும் பாறையாக உருப்பெறவிருக்கும் படிமமாகும். உடைந்த மற்றும் பழுதடைந்த இப்படிமத்தில் மண் மற்றும் மண்ணின் கீழ்ப்பகுதியும் அடங்கும். இப்படிமத்தின் மேற்பரப்பில் உள்ள பகுதியை பாறையின் மெல் தளம் என்று புவி பொறியியலில் அழைக்கப்படுகிறது. சிவில் பொறியியலில் இப்படுகைப்பாறைகளை தோண்டி, துளையிட்டு அடையாளம் காண்பதே ஒரு முக்கியமான பணியாகும். மேற்பரப்பு படுகைப்பாறைகள் (சறுக்கல் எனவும் அழைக்கப்படும்) மிகவும் தடிமனாக இருக்கும், இது புவியின் மேற்பரப்பிலிருந்து நூற்றுக்கணக்கான மீட்டர்களுக்கு கீழே உள்ளது.  

## வரைவிலக்கணம்
அடிப்பாறை என்பது தளர்வான மேற்பரப்புப் பொருளுக்கு அடியில் இருக்கும் திடமான பாறையாகும். பாறையின் ஒரு வெளிப்படும் பகுதி பொதுவாக ஒரு வெளிப்படுபாறை என்று அழைக்கப்படுகிறது. அடிப்பாறைக்கு மேலுள்ள பல்வேறு வகையான உடைந்த மற்றும் காலநிலைக்கு உட்பட்ட பாறைப் பொருட்கள், அதாவது மண், அடி மண் போன்றவை, மண்ணெடுப்பு அடுக்கு (*regolith*) என்று அழைக்கப்படுகின்றன.  

## வானிலையாலழிதல்
வெளிப்படும் பாறைகள் வானிலையாலழிதலை எதிர்நோக்குகின்றன. இது பாறையின் கட்டமைப்பை மாற்றியமைத்து மண்ணரிப்புக்கு ஆளாகிறது. அடிப்பாறைகள் அதன் மேலெல்லையில் நிலத்தடி வானிலையாலழியக்கூடும், இது வேதிச்சிதைவுற்ற பாறையை உருவாக்குகிறது.  

## புவியுரு வரைபடம்
ஒரு பகுதியின் புவியுரு வரைபடம் பொதுவாக வெவ்வேறு பாறை வகைகளின் பரவலைக் காண்பிக்கும், அனைத்து மண் அல்லது மற்ற மேலோட்டமான படிவுகளும் அகற்றப்பட்டால் மேற்பரப்பில் அவை வெளிப்படும். மேலோட்டமான படிவுகள் மிகவும் தடிப்பாக இருந்தால், அடித்தளத்தில் உள்ள பாறையை நம்பத்தகுந்த வகையில் வரைபடமாக்க முடியாது, அதற்குப் பதிலாக மேலோட்டமான படிவுகள் வரைபடமாக்கப்படும் (உதாரணமாக, வண்டல் போன்றவை).
# பி. விஜயலட்சுமி (இயற்பியலாளர்)


**பி.விஜயலட்சுமி** (*B. Vijayalakshmi*;1952 - 12 மே 1985) இந்தியாவைச் சேர்ந்த இயற்பியலாளர் ஆவார். இவரது பணி வெளிப்புற மின்காந்த மற்றும் ஈர்ப்பு துறைகளில் அதிக சுழற்சியின் சார்பியல் சமன்பாடுகள் பற்றி இருந்தது. இவரது பங்களிப்பின் மூலம் சென்னைப் பல்கலைக்கழகத்தில் ஆராய்ச்சி அறிஞர்களின் சங்கம் உருவாக்கப்பட்டது  
இந்திய ஆற்றல் இயற்பியலாளர்கள் இவரை வளர்ந்து வரும் விஞ்ஞானியாக ஊக்குவித்தனர். இவரது உடனடி இலக்கை அடைந்த பிறகு, இவர் இரண்டு ஆண்டுகள் சார்பியல் சமன்பாடுகளையும் தொடர்ந்து படித்தார்.  

## ஆரம்பகால வாழ்க்கையும் கல்வியும்
பழமைவாத குடும்பத்தில் பிறந்த இவர் 1974இல் திருச்சிராப்பள்ளி சீதாலட்சுமி ராமசாமி கல்லூரியில் முதுகலைப் பட்டம் பெற்று, தத்துவார்த்த இயற்பியல் துறையில் சேர்ந்தார். 1982ஆம் ஆண்டில், சென்னைப் பல்கலைக்கழகத்தில் முனைவர் பட்ட ஆராய்ச்சியை முடித்தார். பின்னர், டி.ஜெயராம் என்பவரை சந்தித்து திருமணம் செய்து கொண்டார். இதை தூர்தர்ஷன் ஒரு மணிநேர ஆவணப்படத்தை ஒளிபரப்பியது.
# சரபோஜிராஜபுரம் (நாகப்பட்டினம்)



**சரபோஜிராஜபுரம் (**sarabojipuram) என்பது நாகப்பட்டினம் மாவட்டம் வேதாரண்யம் வட்டத்தில் உள்ளது.  
## வரலாறு
முற்காலத்தில் தஞ்சாவூரை ஆண்ட சரபோஜி மன்னரின் ஆட்சியின் கீழ் இந்த ஊர் இருந்தது. சரபோஜி மன்னரின் வெள்ளிப்பொருட்களை சேமித்து வைக்கும் கிடங்காக செயல்பட்டது.  
## ஆறு
இங்கு வளவன் ஆறு உள்ளது.  
## கோவில்கள்
தமிழ்ப்புலவரான ஔவையாருக்கு தனி கோவில் உள்ளது. இது வரலாற்று சிறப்புமிக்கதாகவும் இருக்கிறது.
# எம். மாரிமுத்து

**எம். மாரிமுத்து** (M. Marimuthu) என்பவர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1952 ஆண்டு நடந்த தேர்தலில் தஞ்சாவூர் தொகுதியில் இந்திய தேசிய காங்கிரசு வேட்பாளராகப் போட்டியிட்டு தமிழக சட்டமன்ற உறுப்பினராகத் தேர்ந்தெடுக்கப்பட்டார். இவர் தஞ்சாவூர் தொகுதியில் நடந்த தேர்தலில் இரண்டு வெற்றியாளர்களில் ஒருவராகத் தேர்ந்தெடுக்கப்பட்டார், மற்றொரு வெற்றியாளர் எஸ். ராமலிங்கம் இந்திய பொதுவுடைமைக் கட்சியின் (மார்க்சிஸ்ட்) வேட்பாளர் ஆவார்.
# ஜே. எஸ். ராஜு


**ஜே. எஸ். இராசு** (*J. S. Raju*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967, 1971, மற்றும் 1980 ஆகிய ஆண்டுகளில் நடந்த சட்டமன்றத் தேர்தல்களில், பெரம்பலூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பூஞ்சைக் கட்டுப்படுத்திகள்

பூஞ்சைக் கட்டுப்படுத்திகள் (*Fungistatics*) என்பது பூஞ்சைகளை அழிக்காமல் அதன் வளர்ச்சியை கட்டுப்படுத்துவது ஆகும். இச்சொல்லானது பெயர்ச்சொல் மற்றும் உரிச்சொல்லாகவும் பயன்படுத்தப்படுகிறது. விவசாயம், உணவுத்துறை, மேற்பூச்சு மற்றும் மருத்துவத் துறையில் பூஞ்சைக் கட்டுப்படுத்திகள் பெரும்பங்கு வகிக்கிறது.  

## *பூஞ்சைக்கொல்லி மருந்துகள்*
**ப்ளக்னோசோல்** (*Fluconazole*) என்ற பூஞ்சைக் கொல்லி மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. பல விதமான பூஞ்சைத் தொற்றுகளுக்கு மருந்தாகப் பயன்படும் ப்ளக்னோசோல் குறிப்பாக வாய், தொண்டை, குருதிப் பாதை மற்றும் பெண்ணின் பிறப்புறுப்பில் ஏற்படும் **காண்டிடா** (*candida*) தொற்றுகளுக்கு சிகிச்சை அளிக்கப் பயன்படுகிறது.  

புற்று நோய் சிகிச்சையினால் குருதி வெள்ளையணு குறைபாடு உடையவர்கள், உறுப்பு மாற்று சிகிச்சை கொண்டவர்கள், குறை மாதத்தில் பிறந்த குழந்தைகள் போன்ற குறைவான நோய் எதிர்ப்பாற்றல் கொண்டவர்களுக்கு நோய்தொற்று ஏற்படாமல் தடுக்க ப்ளக்னோசோல் உதவுகிறது. இது பூஞ்சையின் செல்சவ்வு உருவாக்கத்தில் குறுக்கிட்டு அதன் வளர்ச்சியை தடுக்கிறது.  

## *இட்ராகனசோல் (Itraconazole) (R51211)*
பூஞ்சைத் தொற்றால் பாதிக்கப்பட்ட நோயாளிகளுக்கு பரிந்துரைக்கப்படும் **டிரையசோல்** (*Triazole*) பூஞ்சைக் கட்டுப்படுத்திகள் வகையைச் சார்ந்த **இட்ராகனசோல்** (*Itraconazole*) (R51211) 1984 ஆம் ஆண்டு கண்டறியப்பட்டது. இம்மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. அசுபர்சில்லசு பூஞ்சைக்கு எதிராக இட்ராகனசோல் சிறப்பாக செயல்படுவதால், ப்ளக்னோசோலை விட சிறந்த மருந்தாக விளங்குகிறது.  

இருப்பினும் **வோரிகானசோல் அல்லது போசாகானசோல்** (*Voriconazole or Posaconazole*) இட்ராகனசோலை விட சிறந்த மருந்தாக செயல்படுகிறது. பூஞ்சைக் கட்டுப்படுத்தியான இட்ராகனசோலின் செயல்வழி முறையானது மற்ற **அசோல்** (*Azole*) கட்டுப்படுத்திகளின் செயல்முறையை ஒத்துள்ளது.  

## உணவு பதப்படுத்தலில் பூஞ்சைக் கட்டுப்படுத்திகள்
உணவு மற்றும் பானங்களை பாதுகாப்பதில் பூஞ்சைக் கட்டுப்படுத்திகள் பயன்படுகிறது. சோடியம் பென்சோயேட் (*Sodium benzoate*) மற்றும் பொட்டாசியம் சார்பேட் (*Potassium sorbate*) ஆகிய இரு சேர்மங்களும் எடுத்துக் காட்டுகளாகும்.
# புவிநோக்குச் செயற்கைக்கோள்

உசாத்துணை கண்காணிப்பு செயற்கைக்கோள்கள் உளவு செயற்கைக்கோள்களைப் போன்ற பூகோளக் கண்காணிப்புக்கு குறிப்பாக வடிவமைக்கப்பட்ட செயற்கைகோள்கள் ஆகும், ஆனால் சுற்றுச்சூழல் கண்காணிப்பு, வளிமண்டலவியல், வரைபடத்தை உருவாக்குதல் போன்ற இராணுவ சார்பற்ற நோக்கங்களுக்கான நோக்கம்.  

பெரும்பாலான புவி கண்காணிப்பு செயற்கைக்கோள்கள் ஒப்பீட்டளவில் குறைந்த உயரத்தில் செயல்படும் உபகரணங்களைக் கொண்டுள்ளன. 500-600 கி.மீ.க்கு கீழே உள்ள உயரங்களை பொதுவாக தவிர்த்திருக்கலாம், இருப்பினும், இது போன்ற குறைந்த உயரத்தில் உள்ள குறிப்பிடத்தக்க காற்று-இழுவை அடிக்கடி சுற்றுப்பாதை மறுபிரதி எடுக்கும் maneuvres தேவைப்படுகிறது. புவி கண்காணிப்பு செயற்கைக்கோள்கள் ERS-1, ERS-2 மற்றும் ஐரோப்பிய விண்வெளி அமைப்பின் Envisat, அதே போல் EUMETSAT இன் MetOp விண்கலம் அனைத்தும் 800 கி.மீ. உயரத்தில் இயங்குகின்றன. ஐரோப்பிய விண்வெளி ஏஜென்சியின் Proba-1, Proba-2 மற்றும் SMOS விண்கலம் பூமியை சுமார் 700 கி.மீ. உயரத்தில் இருந்து பார்க்கின்றன. யு.ஏ., துபாய்சாட் -1 மற்றும் துபாய்சாட் -2 ஆகியவற்றின் புவி கண்காணிப்பு செயற்கைக்கோள்கள் குறைந்த புவி சுற்றுப்பாதையில் (லியோ) சுற்றுப்பாதையில் வைக்கப்பட்டு, பூமியின் பல்வேறு பகுதிகளின் செயற்கைக்கோள் படங்கள் வழங்கும். [1] [2]  

குறைந்த சுற்றுப்பாதையுடன் (கிட்டத்தட்ட) உலகளாவிய பாதுகாப்பு பெற இது ஒரு துருவ கோளப்பாதை அல்லது கிட்டத்தட்ட அவ்வளவுதான். ஒரு குறைந்த கோளப்பாதை சுமார் 100 நிமிடங்கள் ஒரு சுற்றுப்பாதை காலப்பகுதியைக் கொண்டிருக்கும், மேலும் பூமி அதன் துருவ அச்சுக்கு சுற்றிலும் சுமார் 25 டிகிரி செல்சியஸ் சுழற்சிகளுடன் சுழலும், இதன் விளைவாக நில அதிர்ச்சி மேற்கில் இந்த 25 டிகிரிடன் மேற்கு நோக்கி நகரும். பெரும்பாலானவை சூரிய ஒளியின் சுற்றுப்பாதையில் உள்ளன.  

36000 கி.மீ. உயரத்தை பொருத்துவதற்கான விண்கலங்களை ஏந்திச் செல்வது சில நேரங்களில் ஒரு புவி சுற்றுவட்டப் பாதையைப் பயன்படுத்துகிறது. அத்தகைய சுற்றுப்பாதை பூமியின் 1/3 க்கும் அதிகமான இடைவெளியைக் குறைக்க அனுமதிக்கிறது. 120 டிகிரியுடன் பிரிக்கப்பட்ட நீள்வட்டங்களில் மூன்று புவிவெப்ப ஆற்றல் விண்கற்கள் முழு துருவப் பகுதிகளைத் தவிர முழு பூமியையும் மூடிவிட முடியும். இந்த வகை சுற்றுப்பாதை முக்கியமாக வளிமண்டல செயற்கைக்கோள்களுக்கு பயன்படுத்தப்படுகிறது.
# சந்திரசேகர் கணபதி

**சந்திரசேகர் கணபதி** (Chandrasekar Ganapathy) (பிறப்பு: சூன் 10, 1981, சென்னை, தமிழ்நாடு) ஓர் இந்திய துடுப்பாட்ட வீரர் ஆவார். இவர் ஒரு வலது கை நடுத்தரமான பந்து வீச்சாளர் மற்றும் வலது கை ஆட்டக்காரா் ஆவார். இவர் ரஞ்சி கோப்பைப் போட்டிகளில் தமிழக அணியிலும் துலீப் கோப்பைக்கான போட்டியில் தெற்கு மண்டல அணியிலும் விளையாடியவா். 2010 ஆம் ஆண்டில் இந்திய ஏ அணிக்காக விளையாடுவதற்கு அழைக்கப்பட்டிருந்தார்.  
2010 ஆம் ஆண்டில் இந்தியன் பிரீமியர் லீக் துடுப்பாட்டப் போட்டிகளின் போது சென்னை சூப்பர் கிங்ஸ் அணியில் விளையாடுவதற்கான ஒப்பந்தத்தையும் பெற்றிருந்தார். டக் பொலிஞ்சரின் வருகைக்கு முன்னதாக அருண் கார்த்திக் நீக்கப்பட்ட சமயத்தில் சென்னை அணிக்காக ஒரு பந்தயத்தில் விளையாடினார். இந்தப் போட்டியில் துடுப்பாட்டக்காரராக ஒரு பந்தினைக்கூட சந்திக்கும் வாய்ப்பு இவருக்கு வாய்க்கவில்லை.
# வி. சி. சந்திரகுமார்


**வி. சி. சந்திரகுமார்** (V. C. Chandhirakumar) இந்தியாவைச் சேர்ந்த தமிழ்நாடு மாநிலத்தின் அரசியல்வாதியாவார். ஈரோடு கிழக்கு தொகுதியில் போட்டியிட்டு 14 ஆவது தமிழ்நாடு சட்டமன்றத்தில் உறுப்பினராகத் தேர்ந்தெடுக்கப்பட்டார். தேசிய முற்போக்கு திராவிடர் கழகம் கட்சியின் உறுப்பினராக இருந்தார்.  

2016 ஆம் ஆண்டு நடைபெற்ற தேர்தலில் கே.எசு.தென்னரசு வி.சி. சந்திரகுமாரை வீழ்த்தி வெற்றிபெற்றார்.  

நெசவாளர் குடும்பப் பின்னணி கொண்ட வி.சி.சந்திரகுமார் 2016 ஆம் ஆண்டு முதல் திமுக மாநில கொள்கை பரப்பு இணைச்செயலாளராக செயல்பட்டு வருகிறார். இந்திய தேசிய காங்கிரசு சார்பில் 2023 இடைத்தேர்தலில் வெற்றி பெற்ற ஈ. வெ. கி. ச. இளங்கோவன் உடலக்குறைவால் இறந்ததை அடுத்து மீண்டும் இத்தொகுதிக்கு இடைத்தேர்தல் பிப்ரவரி 5, 2025-இல் நடைபெற்றது. இத்தேர்தலில் சந்திரகுமார் போட்டியிட்டு வெற்றி பெற்று இரண்டாம் முறையாக சட்டமன்ற உறுப்பினர் ஆனார்.  

## போட்டியிட்ட தேர்தல்கள்
| தேர்தல் | தொகுதி | கட்சி | முடிவு | வாக்கு சதவீதம் | எதிர்க்கட்சி வேட்பாளர் | எதிர்க்கட்சி | எதிர்க்கட்சி வேட்பாளர் வாக்கு சதவீதம் |
| --- | --- | --- | --- | --- | --- | --- | --- |
| align= 2011 | ஈரோடு கிழக்கு | தேமுதிக | align=50.83 | சு. முத்துசாமி | திமுக | align=43.00 |  |
| align= 2021 | ஈரோடு கிழக்கு | மக்கள் தேமுதிக | align= | கே. எஸ். தென்னரசு | அதிமுக | align= |  |
| align= 2025 இடைத்தேர்தல் | ஈரோடு கிழக்கு | திமுக | align= 74.7 | எம். கே. சீத்தாலட்சுமி | நாம் தமிழர் | align= 15.59 | } |
# நோய்க்கிருமிகள் மற்றும் உலக சுகாதாரம்


***நோய்க்கிருமிகள் மற்றும் உலக சுகாதாரம்*** (*Pathogens and Global Health*) என்பது ஒரு சக மதிப்பாய்வு மருத்துவ ஆய்விதழ். இது அயனமண்டல நோய்கள், அவற்றின் நுண்ணுயிரியல், நோய்ப்பரவலியல், மூலக்கூற்று உயிரியல், மற்றும் மருத்துவப் பூச்சியியல், எயிட்சு, மலேரியா, காச நோய் போன்றவற்றின் தகவல்களை விவரிக்கிறது. இவ்விதழின் தலைமை தொகுப்பாசிரியர் லண்டன் இம்பீரியல் கல்லூரியைச் சேர்ந்த அந்திரேயா கிரிசாந்தி ஆவார்.  

*ஆய்விதழ் மேற்கோள் அறிக்கைகளின்படி*, இவ்விதழ் 2021 இல் தாக்க காரணி 3.735 ஐக் கொண்டிருந்தது.  

## வரலாறு
இவ்வாய்வு இதழ் 1906 ஆம் ஆண்டில் சர் ரொனால்டு ராஸ் என்பவரால் *வெப்பமண்டல மருத்துவம் மற்றும் ஒட்டுண்ணியியல் பதிவேடுகள்* என்ற பெயரில் வெப்பமண்டல மருத்துவத்திற்கான லிவர்பூல் பள்ளியின் ஆய்வு முடிவுகளை பகிர்ந்து கொள்வதற்காகத் தொடங்கினார். 2011 மே மாதத்தில், இது மானே பதிப்பகத்தினால் கொள்வனவு செய்யப்பட்டு இப்போதுள்ள பெயரில் தொடக்க வரையறைக்கு அப்பாற்பட்ட மருத்துவ சம்பந்தமான நோய்க்கிருமிகளின் உயிரியல், நோயெதிர்ப்பு, மரபியல், சிகிச்சை உள்ளிட்ட பரந்த கவனத்தைப் பெறக்கூடியதாக வெளிவருகிறது.
# இ. இராமசாமி



**இ. இராமசாமி** (*E. Ramaswamy*)(பிறப்பு 18, பிப்ரவரி 1926) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் வால்பாறையினைச் சார்ந்தவர். இராமசாமி 1967 மற்றும் 1971ஆம் ஆண்டு நடந்த சட்டமன்றத் தேர்தலில், வால்பாறை சட்டமன்றத் தொகுதியிலிருந்து திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# 1,2-டைகுளோரோ ஈத்தேன்



**1,2-டைகுளோரோஈத்தேன்** (*1,2-dichoroethane*) என்ற வேதிச்சேர்மம் பொதுவாக எத்திலீன்-டை-குளோரைடு (EDC) என்றும் அழைக்கப்படுகின்றது. இக்கரிமச் சேர்மத்தின் மூலக்கூறு வாய்பாடு C<sub>2</sub>H<sub>4</sub>Cl<sub>2</sub> ஆகும். இது ஒரு குளோரினேற்றப்பட்ட ஐதரோகார்பன். EDC குளோரோபார்ம் மணமுடைய, நிறமற்ற திரவமாகக் காணப்படும்.  

1,2-டைகுளோரோஈத்தேன் வினைல் குளோரைடு தயாரிப்பில் பயன்படும். வினைல் குளோரைடு பாலிவினைல்(PVC) குளோரைடு தயாரிப்பில் பயன்படுகின்றது. பாலிவினைல்குளோரை குழாய்கள் தயாரிக்கவும், வீட்டுப் பயன்பாட்டுப் பொருள்கள் (தளவாடப் பொருள்கள்) தயாரிக்கவும்,வாகன உதிரி பாகங்கள் தயாரிக்கவும் மற்றும் பெயிண்டுகள் தயாரிக்கவும்  பயன்படுகின்றது. 1,2-டை குளோரோ ஈத்தேன்  மற்ற கரிம வேதிப்பொருள்களுக்கிடையேயான இடைபொருளாக  கரைப்பானாகவும் பயன்படுகிறது. இது தண்ணீர் (பி.பீ. 70.5 ° சி) மற்றும் பிற குளோரோகார்பன்களையும் உள்ளடக்கிய பல கரைப்பான்களுடன் இனைந்து அசியோட்ரோப்களை உருவாக்குகிறது.
# இரா. ஆதிசுவாமி



**இரா. ஆதிசுவாமி** (*R. Athiswami*)(பிறப்பு 8 சூலை 1929) என்பவர் ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். நாகர்கோவில் இராமவர்மபுரம் பகுதியினைச் சார்ந்த ஆதிசுவாமி 10 ஆம் வகுப்பு வரை படித்துள்ளார். 1977 தேர்தலில் கன்னியாகுமரி மாவட்டத்தில் குளச்சல் தொகுதியில் இருந்து ஜனதா கட்சியின் வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# தலைப்பாகை

, சீங்காடு கிராமத்தைச் சேர்ந்த தலைப்பாகை அணிந்திருக்கும் பழங்குடி இன முதியவர்.]]  
**தலைப்பாகை** (*Turban*) என்பது ஆண்கள் தலையில் அணிந்திருக்கும் தொப்பியைச் சுற்றியோ அல்லது நேரடியாக தலையைச் சுற்றியோ மூடப்பட்டிருக்கும் நீண்ட தலைக்கவசத்தைக் குறிக்கும். வயலிலோ அல்லது களத்திலோ வேலை செய்யும் போது ஆண்கள் தோளில் கிடக்கும் துணியை தலைப்பாகையாகத் தலையில் சுற்றிக் கொள்வர். இது வேலையின் தீவிரத்தைக் காட்டும் குறியீடாகவும் அமையும். ‘வரிந்து கொண்டு பணியாற்றுதல்‘ என்ற சொல்வழக்கை இது ஞாபகப்படுத்தும்.  

தலைப்பாகை, பல மாறுபாடுகளுடன் பல்வேறு பண்பாடுகளைச் சேர்ந்தவர்களால் வழக்கமான தலைக்கவசமாக அணியப்படுகிறது. இந்திய துணைக்கண்டம்,, தென்கிழக்காசியா, மத்திய கிழக்கு, பால்கன் குடா,காக்கேசியா, நடு ஆசியா, வடக்கு ஆப்பிரிக்கா, மேற்கு ஆப்பிரிக்கா, கிழக்கு ஆபிரிக்கா, உருசியாவிலுள்ள சில துருக்கிய மக்கள் குழுக்களில் தலைப்பாகை அணியும் பாரம்பரியம் கொண்ட பல சமூகங்கள் உண்டு.  

சீக்கிய இனத்தவர்கள், நாயக்கர்கள் அடையாளமாக எப்போதும் தலையில் தலைப்பாகை அணிந்து கொள்வர். இதை அவர்கள் தங்களின் பண்பாட்டின் அடையாளமாகக் கருதுகின்றனர். தலைப்பாகை அணிவதை பொதுவாக சீக்கிய ஆண்களும் (எப்போதாவது பெண்களும்) வழமையாகக் கொண்டுள்ளனர்.  

தலைப்பாகை அணிவதை *முண்டாசு கட்டுதல்* என்றும் குறிப்பிடப்படுகிறது. பாரதியாரைக் குறிப்பிடும் போது முண்டாசு கவிஞன் என்று குறிப்பிடும் வழக்கமும் உண்டு. பொதுவாகப் பெரியவர்கள் முன்பு மரியாதை கருதி இளையவர்கள் தலையில் துண்டினை அணியமாட்டார்கள். மேலும் தலையில் துண்டு கட்டுதலைப் *பரிவட்டம் கட்டுதல்* என்றும் அழைக்கப்படுகிறது. பரிவட்டம் கட்டுதல் ஒருவருக்கு கொடுக்கப்படும் மரியாதை அல்லது கௌரவத்தின் அடையாளமாகக் கருதப்படுகின்றது.